recursal/SuperWikiNEXT-32B huggingface dataset:
**শাকদ্বীপ** (সংস্কৃত: शाकद्वीप‌; সেগুন বৃক্ষের দ্বীপ), হল একটি দ্বীপ যা হিন্দু পৌরাণিক কাহিনীতে বর্ণিত হয়েছে। দ্বীপটির নামকরণ করা হয়েছে একটি বড় সেগুন গাছের নামানুসারে যা দ্বীপটির মাঝে অবস্থিত। এটি দ্বীপবাসীদের দ্বারা সর্বদা পূজিত হয়। পুরাণে এর ভূ-খণ্ড এবং অধিবাসীদের বর্ণনা করা হয়েছে।

সাহিত্য
-------

### ব্রহ্ম পুরাণ

ব্রহ্মপুরাণ অনুসারে, ক্ষীর সাগর নামে পরিচিত সাগরটি শাকদ্বীপ দ্বারা বেষ্টিত, যা অন্য দ্বীপ ক্রৌঞ্চদ্বীপের দ্বিগুণ বলে বর্ণনা করা হয়েছে। এই দ্বীপের অধিপতির নাম ছিল ভব্য, এবং তার সাতটি পুত্র ছিল বলে উল্লেখ করা হয়েছে, যার প্রত্যেককে শাকদ্বীপ সাত ভাগে ভাগ করে প্রদান করা হয়েছে: জলদ, সুকুমার, কৌমার, মণিচক, কুসুমোত্তর, মোদক এবং মহাদ্রুম। এই দ্বীপে যে সাতটি পর্বত রয়েছে তা হল উদয়, জলধর, রৈবতক, শ্যাম, অম্বিকেয়, আস্তিকেয় এবং কেশরী। সেখানে গন্ধর্ব এবং সিদ্ধ দ্বারা সেবিত একটি বড় শাক (সেগুন) গাছের বর্ণনা দেওয়া হয়েছে। এখানে বসবাসকারী চারটি বর্ণের লোকেরা কোনো রোগে আক্রান্ত না হয়েই বর্ণাশ্রম ধর্ম পালন করেন। মগরা হল ব্রাহ্মণ, মগধরা হল ক্ষত্রিয়, মানসরা হল বৈশ্য, এবং মন্দগরা হল শূদ্র। এই দ্বীপের মধ্য দিয়ে প্রবাহিত সাতটি পবিত্র নদী হলো সুকুমারী, কুমারী, নলিনী, রেণুকা, ইক্ষু, ধেনুকা এবং গবস্তি। কোনো স্নেহ-আবেগের মাত্রাধিক্য দ্বীপবাসীদের স্পর্শ করে না। দ্বীপবাসিরা পরস্পর সৌহার্দ্যপূর্ণভাবে বসবাস করেন। বিষ্ণু এখানে তাঁর সূর্য রূপে পূজিত হন।

### বিষ্ণু পুরাণ

বিষ্ণু পুরাণে শাকদ্বীপের বিবরণ ব্রহ্ম পুরাণের মত একই। এই দ্বীপের বাসিন্দাদের অত্যন্ত গুণী বলে বর্ণনা করা হয়েছে, তারা কোন হিংসা অনুভব করে না এবং কোন সীমা লঙ্ঘন করেন না।

আরও দেখুন
---------

* জম্বুদ্বীপ
* প্লক্ষদ্বীপ
* মণিদ্বীপ

তথ্যসূত্র
---------

1. ↑  Books, Kausiki (২০২১-১০-২৪)। *Vayu Purana Part 1: English Translation only without Slokas* (ইংরেজি ভাষায়)। Kausiki Books। পৃষ্ঠা 467।
2. ↑  Debroy, Bibek (২০২২-০১-২৪)। *Brahma Purana Volume 1* (ইংরেজি ভাষায়)। Penguin Random House India Private Limited। পৃষ্ঠা 124–125। আইএসবিএন 978-93-91149-73-4।
3. ↑  www.wisdomlib.org (২০১৫-০৮-০৫)। "Shakadvipa, Śākadvīpa, Shaka-dvipa: 8 definitions"। *www.wisdomlib.org* (ইংরেজি ভাষায়)। সংগ্রহের তারিখ ২০২২-১২-২৯।
4. ↑  *The Visnu Purana: Ancient Annals of the God with Lotus Eyes* (ইংরেজি ভাষায়)। ANU Press। ২০২১-০৬-২৩। পৃষ্ঠা 165। আইএসবিএন 978-1-76046-441-7।

| * দে
* স
হিন্দু দেবদেবী ও ধর্মগ্রন্থ |
| --- |
| দেবতা | দেব  **·**  ব্রহ্মা  **·**  বিষ্ণু (দশাবতার)  **·**  শিব (ভিক্ষাটন)  **·**  হরিহর  **·**  রাম  **·**  কৃষ্ণ  **·**  গণেশ  **·**  কার্তিকেয়  **·**  হনুমান  **·**  ইন্দ্র  **·**  সূর্য  **·**  কামদেব  **·**  বিশ্বকর্মা  **·**  হিমালয়  **·** তেত্রিশ দেবতা **·**  *অন্যান্য* | ওঁ-কার |
| দেবী | দেবী  **·**  সরস্বতী  **·**  লক্ষ্মী (অষ্টলক্ষ্মী **·** অলক্ষ্মী)  **·**  মহাশক্তি  **·**  দাক্ষায়ণী  **·**  পার্বতী **·**  দুর্গা  **·**  কালী **·**  জগদ্ধাত্রী  **·**  সীতা  **·**  রাধা  **·**  মহাবিদ্যা **·**  নবদুর্গা  **·**  মাতৃকা (চামুণ্ডা)  **·**  গঙ্গা  **·**  মনসা  **·**  *অন্যান্য* |
| ধর্মগ্রন্থ | 'বেদ ***·*** উপনিষদ্‌ ***·*** পুরাণ ***·*** রামায়ণ ***·*** মহাভারত ***·*** ভগবদ্গীতা ***·*** দেবীমাহাত্ম্যম্ ***·*** অন্যান্য |
| হিন্দুধর্ম  **·**  হিন্দু পুরাণ  **·**  ভারতীয় মহাকাব্য |
**ব্ল্যাক ডেভিল** হল একটি ডাচ ব্র্যান্ডের সিগারেট, যা বর্তমানে *হিউপিঙ্ক ও ব্লোমেনের* মালিকানাধীন এবং উৎপাদিত।   ব্র্যান্ডটি বিশেষ করে কিশোর ধূমপায়ীদের মধ্যে জনপ্রিয়।

ফ্রান্সে
--------

মার্চ ২০১০ থেকে, তরুণদের ধূমপানের বিরুদ্ধে লড়াই করার জন্য ফরাসি সরকার কর্তৃক ফ্রান্সে স্বাদযুক্ত সিগারেট আর বিক্রি করা যাবে না বলে ঘোষনা দেয়৷  এইভাবে, সবচেয়ে ভালো স্বাদের চকলেট ভেরিয়েন্টটি ধূসর স্বাদে পরিণত হয়েছে এবং ফিল্টারটি আর চকোলেটের স্বাদের থাকে না। মার্কাটি ফ্রান্সের বাইরে স্বাদযুক্ত সিগারেট বিক্রি করে চলেছে।

বাজার
-----

ব্ল্যাক ডেভিল সিগারেট নিম্নলিখিত দেশে বিক্রি হয়: বেলজিয়াম, নেদারল্যান্ডস, মোজাম্বিক, জার্মানি, ফ্রান্স, সুইজারল্যান্ড, সুইডেন, অস্ট্রিয়া, ইতালি, পোল্যান্ড, স্লোভেনিয়া, লাটভিয়া, রাশিয়া, স্পেন, ইজরায়েল, মায়ানমার, তাইওয়ান, মঙ্করা, দক্ষিণ কোরিয়া এবং জাপান। পূর্বে এটি পর্তুগাল ও বুলগেরিয়াতে বিক্রি হত।

আরো দেখুন
---------

* তামাকের ধূমপান
* পিঙ্ক এলিফ্যান্ট সিগারেট

তথ্যসূত্র
---------

1. ↑  "Producten - Heupink"। ২০২০-০৯-২৪ তারিখে মূল থেকে আর্কাইভ করা। সংগ্রহের তারিখ ২০১৭-১২-১১।
2. 1 2  "BrandBlack Devil - Cigarettes Pedia"। *www.cigarettespedia.com*।
3. ↑  « Interdites aux USA, les cigarettes aromatisées sont toujours vendues en France », *destinationsante.com*, 23 septembre 2009.
4. ↑  "Black Devil"। *www.zigsam.at*।
5. ↑  "Brands"। *www.cigarety.by*। ২০১৮-০৩-১৫ তারিখে মূল থেকে আর্কাইভ করা। সংগ্রহের তারিখ ২০১৮-০৩-১৪।
**সন্তান** একটি ১৯৯৯ সালের ভারতীয় বাংলা নাট্যধর্মী চলচ্চিত্র যা অঞ্জন চৌধুরী পরিচালিত।

পটভূমি
------

ছবিটি তিন ছেলে এবং তাদের বাবা-মায়ের মধ্যে সম্পর্ক অন্বেষণ করে। বিয়ের পর তিন ছেলে ও তাদের স্ত্রীরা মা-বাবা বোনকে কেবলই দাসে পরিণত করে। একবার, এক সন্তান তার এক সহকর্মীকে যে ঘরে তাদের বাবা-মা থাকতেন সেখানে থাকার জন্য নিয়ে আসে এবং বাবা-মাকে বাড়ির সিঁড়িতে ঘুমাতে বলে। ব্যক্তিটি এটি উপলব্ধি করে এবং তাদের পিতামাতাকে তার নিজ পিতামাতা মনে করে গর্বিত বোধ করে। তিনি একটি পরিকল্পনা করেছিলেন এবং তিন ছেলেকে বলেছিলেন যে তাদের বাবার কাছে ১.৫ লাখ রুপি আছে এবং যে সন্তান তাদের পিতামাতার সর্বাধিক যত্ন নেবে তাকে দেবে। এই ফাঁদে পড়ে, সন্তানরা তাদের পিতামাতাকে সত্যিই ভালবাসতে শুরু করে। শেষ পর্যন্ত, এই ব্যক্তিটি পিতামাতাকে তাদের তিন পুত্র এবং তাদের স্ত্রীদের সাথে পুনরায় মিলিত করার প্রচেষ্টায় সফল হয়।

কলাকুশলী
--------

* রঞ্জিত মল্লিক
* তাপস পাল
* চুমকি চৌধুরী
* গীতা দে
* বিপ্লব চট্টোপাধ্যায়
* রিতা কৈরাল
* সুব্রত চট্টোপাধ্যায়
* কুশল চক্রবর্তী
* মৌমিতা গুপ্তা
* পিয়া সেনগুপ্তা
* রিনা চৌধুরী
* শঙ্কর ঘোষ
* সত্য বন্দোপাধ্যায়

তথ্যসূত্র
---------

1. ↑  "Santan Cast & Crew"। *gomolo.com*। সংগ্রহের তারিখ ২০১৯-০৮-২২।
2. ↑  "Santan - Rotten Tomatoes"। *www.rottentomatoes.com* (ইংরেজি ভাষায়)। সংগ্রহের তারিখ ২০২৩-০৪-২০।

বহি সংযোগ
---------

* ইন্টারনেট মুভি ডেটাবেজে *সন্তান*  (ইংরেজি)
উইকিঅভিধানে ***অতিথিশালা*** শব্দটি খুঁজুন।

এস্তোনিয়াতে গেস্ট হাউস ,আলতোমইসা, তুরু গ্রাম
**অতিথিশালা** এক ধরনের হোটেল-সদৃশ অস্থায়ী আবাসভবন। এটিতে সাধারণত একটি ব্যক্তিগত বাসভবনকে রূপান্তরিত করে কেবল অতিথিদের থাকা-খাওয়ার ব্যবস্থা করা হয়। অতিথিশালার মালিক একই এলাকাতেই আরেকটি বাসভবনে থাকেন ও সেটির দেখাশোনা করেন। অতিথিশালার সুবিধাগুলি হল ব্যক্তিগত সেবার উচ্চমান, খাবারের ভাল মান, কোলাহলমুক্ত পরিবেশ, সস্তা দাম, ইত্যাদি।

সরকারি অতিথিশালা
----------------

### সার্কিট হাউজ

সার্কিট হাউস, নেত্রকোণা
বাংলাদেশের প্রত্যেকটি জেলায় আগত রাষ্ট্রীয় অতিথি, ভিভিআইপি, ভিআইপি কর্মকর্তা ও জনপ্রতিনিধিদের অবস্থানের জন্য একটি করে সার্কিট হাউজ আছে। অবিভক্ত ভারতবর্ষে তৎকালীন ব্রিটিশ সরকারের শাসনামলে বিভাগীয় কমিশনারগণ সার্কিটকোর্ট করার জন্য জেলায় যে ভবনে অবস্থান করতেন-সেটি সার্কিট হাউজ নামে পরিচিত।

১৭৭২ সালে কালেক্টর পদ সৃষ্টি হওয়ার পর লর্ড ওয়ারেন হেস্টিংস রাজস্ব কার্যাবলি সমন্বয়ের জন্য রাজস্ব কমিটি প্রতিষ্ঠার পরিকল্পনা করেন। ১৭৮৫ সালে রাজস্ব কমিটি পুনর্গঠন করা হয়। ১৭৮৬ সালে রাজস্ব কমিটিকে রাজস্ব বোর্ড নাম দেওয়া হয়। সাধারণভাবে কর্নওয়ালিস কোড নামে পরিচিত ১৭৯৩ সালের বিধিমালা অনুযায়ী রাজস্ব বোর্ডের গঠনতন্ত্র আরও সংশোধন করা হয়।

লর্ড কর্নওয়ালিশ কর্তৃক চিরস্থায়ী বন্দোবস্ত ব্যবস্থা প্রবর্তনের ফলে ইংরেজ সরকার রাজস্ব আদায় বিষয়ক চিন্তাভাবনা থেকে মোটামুটি মুক্ত হয়ে রাজ্যসীমা বিস্তার ও অন্যান্য প্রশাসনিক কাজে মনোযোগী হওয়ার সুযোগ পায়। ১৭৯৩ থেকে ১৮২৮ সাল পর্যন্ত রাজস্ব বোর্ডের একজন জ্যেষ্ঠ সরকারি কর্মকর্তা জেলা কালেক্টরের নিযুক্তি, বদলি ও সার্বিক কার্যক্রম তদারকি করতেন। কিন্তু লর্ড উইলিয়ম বেন্টিঙ্কের প্রশাসন লক্ষ্য করেন যে, রাজস্ব বোর্ড বিচারবিভাগীয় ও প্রশাসনিক কাজে অধিক ভারাক্রান্ত। জেলায় কাজের সমন্বয় সাধন এবং তত্ত্বাবধানের ক্ষেত্রেও ব্যাপক অভাব পরিলক্ষিত হয়। এর ফলশ্রুতিতে ১৮২৯ সালে পাশ হয় 'বেঙ্গল রেভিনিউ কমিশনারস্ রেগুলেশন'। রাজস্ব বোর্ড এবং জেলা কালেক্টরদের মধ্যে তত্ত্বাবধায়ক কর্তৃপক্ষের একটি নতুন স্তর তৈরি করা হয়। সৃষ্টি হয় 'রেভিনিউ কমিশনার' এর পদ, কালক্রমে যাঁর এখনকার পদবী 'বিভাগীয় কমিশনার'।

আইনে বিভাগীয় কমিশনারকে জেলা কালেক্টরেটের আদেশের বিরুদ্ধে রাজস্ব এবং ফৌজদারী বিষয়ক আপিল শুনানীর ক্ষমতা প্রদান করা হয়। তার জন্য প্রতিটি জেলায় তৈরি করা হয় একটি করে 'সার্কিট কোর্ট' যা বর্তমানে 'সার্কিট হাউজ' নামে বহুল পরিচিত। জেলা পরিদর্শনকালে বিভাগীয় কমিশনারগণ কয়েকদিন যাবৎ সার্কিট হাউজে অবস্থান করে রাজস্ব ও ফৌজদারী আপিল শ্রবণ এবং রাজস্ব আদায় সংক্রান্ত বিষয়াদি দেখভাল করতেন। সেই সময় থেকে সার্কিট হাউজকে বিভাগীয় কমিশনারের ‘Extended Home’ বা বর্ধিত বাসভবন বলা হয়ে থাকে। এ কারণে একমাত্র বিভাগীয় কমিশনারকে সার্কিট হাউজে অবস্থানের জন্য ভাড়া পরিশোধ করতে হয় না।

সার্কিট হাউজ বর্তমানে জেলা সফরে আগত রাষ্ট্রীয় অতিথি, ভিভিআইপি, ভিআইপি ও সরকারি উচ্চ পদস্থ কর্মকর্তাগণের সরফকালীন আবাসস্থল হিসেবে ব্যবহৃত হয়। সার্কিট হাউজ ব্যবস্থাপনার সার্বিক দায়িত্ব 'জেলা প্রশাসক' এর উপর ন্যাস্ত। জেলা প্রশাসকের পক্ষে 'নেজারত ডেপুটি কালেক্টর' এ দায়িত্ব পালন করে থাকেন।

সরকারি ডাকবাংলো একটি সরকারি আবাসিক সংক্রান্ত ব্যবস্থা, যা সরকার পরিচালনা করে এবং সরকারি কর্মকর্তাদের আবাসন প্রদানের জন্য সংরক্ষণ করা হয়। সরকারি ডাকবাংলা বিভিন্ন স্তরের সরকারী কর্মকর্তাদের বাস ও অন্যান্য উপযোগী সুবিধা সরবরাহ করার জন্য ব্যবহৃত হয়।

তথ্যসূত্র
---------
**অমর ন্যৌপানে** (নেপালি: अमर न्यौपाने) নেপালী সাহিত্যের একজন তরুণ ঔপন্যাসিক এবং বিশিষ্ট ব্যক্তিত্ব। তার সাহিত্যকর্মের জন্য বিভিন্ন পুরস্কারে অর্জন করেন।

পরিচয়
------

অমর ন্যৌপানে ১৯৭৬ সালে নেপালের চিতবন জেলার রংগীলা গ্রামে জন্মগ্রহণ করেন। তার বাবার নাম একনাথ নেউপানে এবং মায়ের নাম হরিমায় নেউপানে। তিনি ছিলেন দ্বিতীয় সন্তান।

সাহিত্য জীবন
------------

তার প্রথম উপন্যাস *পানীকো ঘাম* প্রকাশিত হয় ২০০৯ সালে। এই উপন্যাসের জন্য তিনি পদ্মশ্রী সাহিত্য সম্মান পুরস্কার লাভ করেন। শিশুদের জন্য তার ছোটগল্প সংগ্রহের বই *কলিলো মন*। এই বইয়ের জন্য *পরিজাত বালাসাহিত্য পন্ডুলিপী পুরস্কার* পান। তার সর্বশ্রেষ্ট রচনাকর্মটি *মেতো ধরতী*, এটার জন্য মদন পুরস্কর পান, নেপালী সাহিত্যে সর্বশ্রেষ্ঠ পুরস্কার *রামরাজ পন্ত ম্সৃতি পুরম্কার* অর্জন করেন। সম্প্রতি প্রকাশিত আরেকটি উপন্যাস *করোতৌ কম্তুরী*।

প্রকাশিত বই
-----------

* *পানীকো ঘাম*
* *কলিলো মন*
* *করোডৌ কম্তুরী*
* *সেতো ধরতী*
* *গুলাবী উমের*

পুরস্কার
--------

* পদ্মশ্রী সাহিত্য সম্মান পুরস্কার
* পরিজাত বালাসাহিত্য পন্ডুলিপী পুরস্কার
* মাদান পুরস্কর
* রামরাজ পন্ত ম্মৃতি পুরম্কার

তথ্যসূত্র
---------

1. ↑  Kasturi, Karodau (১১ জানুয়ারি ২০১৫)। *Karodau Kasturi by Amar Neupane*। কাঠমাণ্ডু, নেপাল: Fineprint Inc.। পৃষ্ঠা 1। আইএসবিএন 978-9937-8931-4-5। ২০১৫-০৮-০৩ তারিখে মূল থেকে আর্কাইভ করা। সংগ্রহের তারিখ ৪ আগস্ট ২০১৫।
2. ↑  "গুডরিড্ম - মেতো ধরতী"। Goodreads.com। সংগ্রহের তারিখ ৪ সেপ্টেম্বর ২০১৪।
হংকংয়ের হোটেল মেট্রোপোলের নবম তলের নকশাটি দেখানো হয়েছে, যেখানে গুরুতর তীব্র শ্বাসযন্ত্রীয় রোগলক্ষণসমষ্টি বা সার্স রোগের একটি অতিসংক্রমণের ঘটনা ঘটেছিল।
রোগবিস্তার বিজ্ঞানের আলোচনায় **অতিসংক্রমণকারী** বলতে সংক্রামক রোগাক্রান্ত একটি অস্বাভাবিকভাবে সংক্রামক জীবকে বোঝায়। মানববাহিত রোগের ক্ষেত্রে একজন অতিসংক্রমণকারী বলতে এমন একজন সংক্রামক রোগাক্রান্ত ব্যক্তিকে বোঝায়, যার থেকে সাধারণের তুলনায় অন্য ঝুঁকিপূর্ণ ব্যক্তির সংক্রামিত হবার সম্ভাবনা বেশি।

অতিসংক্রমণের কিছু কিছু ক্ষেত্রে ৮০/২০ বিধি পরিলক্ষিত হয়, যেখানে প্রায় ২০% সংক্রামিত ব্যক্তি ৮০% রোগ সংবহনের জন্য দায়ী। তবে যদি ৮০%-এর কম বা বেশি শতাংশ সংবহনের জন্য দায়ী হলেও অতিসংক্রমণ ঘটেছে বলা হতে পারে। যেসমস্ত মহামারীতে এ ধরনের অতিসংক্রমণ ঘটনাগুলি (Super Spreader EVents, সংক্ষেপে SSEV) বেশি থাকে, সেগুলিতে রোগাক্রান্ত ব্যক্তিদের সিংহভাগ অপেক্ষাকৃত কম সংখ্যায় তাদের সংস্পর্শে আসা দ্বিতীয় কোনও ব্যক্তিকে সংক্রামিত করেন।

অতিসংক্রমণ ঘটনাগুলির পেছনে একাধিক নিয়ামকের প্রভাব থাকে, যেমন- সম্প্রদায়ব্যাপী অনাক্রম্যতা হ্রাস, হাসপাতালীয় সংক্রমণ, সংক্রমণ প্রাবল্য (Virulence), বাহিত ভাইরাসের পরিমাণ (Viral load), অপরোগনির্ণয় (Misdiagnosis), বায়ুপ্রবাহ গতিবিজ্ঞান, অনাক্রম্যতা দমন এবং অন্য রোগ সংক্রামক জীবাণুর সহ-সংক্রমণ ।

একটি অতিসংক্রমণ ঘটনার সংজ্ঞা
----------------------------

যদিও অতিসংক্রমণ ঘটনার শিথিল কিছু সংজ্ঞা বিদ্যমান, তবুও কোন্‌ বৈশিষ্ট্যগুলি একটি রোগবিস্তারের ঘটনাকে অতিসংক্রমণ ঘটনা হিসেবে চিহ্নিত করতে সাহায্য করে, সেগুলি নির্ধারণের চেষ্টা করা হয়েছে। লয়েড-স্মিথ ও তাঁর সহযোগীরা (২০০৫) অতিসংক্রমণ ঘটনা শনাক্ত করতে নিম্নোক্ত কর্মনির্দেশনাবিধি সংজ্ঞায়িত করেছেন:

1. আলোচনাধীন রোগ এবং জনসমষ্টির জন্য প্রযোজ্য কার্যকর জনন সংখ্যা, *R*-এর মান প্রাক্কলন করা;
2. স্বতন্ত্র ভিন্নতা ছাড়াই যাদৃচ্ছিকভাবে নির্ধারিত প্রক্রিয়ার কারণে *Z*-এর প্রত্যাশিত পরিসীমা প্রতিনিধিত্ব করে, এরূপ গড় *R* দিয়ে পোয়াসোঁ বিন্যাস করা;
3. অতিসংক্রমণকে এভাবে সংজ্ঞায়িত করা: যখন কোনও সংক্রামিত ব্যক্তি *Z(n)*-এর চেয়ে বেশি সংখ্যক দ্বিতীয় ব্যক্তিকে সংক্রামিত করেন, যেখানে *Z(n)* পোয়াসোঁ ( *R* ) বিন্যাসের n-তম শতকরা।

এই কর্মনির্দেশনাবিধি ৯৯-তম শতকরার অতিসংক্রমণ ঘটনাকে এমন একটি ঘটনা হিসাবে সংজ্ঞায়িত করে যা সমসত্ব জনসমষ্টির ৯৯% সংক্রমণের ঘটনার বেশি সংক্রমণ ঘটায়।

আরও দেখুন
---------

* সূচক রোগী (Index case)
* রোগের প্রাদুর্ভাব
* বৈশ্বিক মহামারী
* সংক্রমণ প্রাবল্য
* রোগবিস্তার বিজ্ঞানের প্রকোষ্ঠভিত্তিক প্রতিমানসমূহ (Compartmental models in epidemiology)

তথ্যসূত্র
---------

1. ↑  Galvani, Alison P.; May, Robert M. (২০০৫)। "Epidemiology: Dimensions of superspreading": 293–95। ডিওআই:10.1038/438293a। পিএমআইডি 16292292। পিএমসি 7095140 অবাধে প্রবেশযোগ্য `|pmc=` এর মান পরীক্ষা করুন (সাহায্য)।
2. 1 2 3  Lloyd-Smith, JO; Schreiber, SJ (২০০৫)। "Superspreading and the effect of individual variation on disease emergence": 355–59। ডিওআই:10.1038/nature04153। পিএমআইডি 16292310। পিএমসি 7094981 অবাধে প্রবেশযোগ্য `|pmc=` এর মান পরীক্ষা করুন (সাহায্য)।
3. ↑  Stein, Richard A. (২০১১)। "Superspreaders in Infectious Disease": 510–13। ডিওআই:10.1016/j.ijid.2010.06.020 অবাধে প্রবেশযোগ্য। পিএমআইডি 21737332।
**সালমা লাগহারি** (উর্দু: امر سندھو‎‎, সিন্ধি: امر سنڌو ; জন্ম: ২৮ আগস্ট, ১৯৬৮) হলেন একজন পাকিস্তানি লেখিকা, কবি, সক্রিয়কর্মী ও বিশেষজ্ঞ। তিনি **অমর সিন্ধু** নামেই সমধিক পরিচিত।

প্রাথমিক জীবন এবং শিক্ষা
------------------------

অমর সিন্ধু ১৯৬৮ সালের ২৮ আগস্ট পাকিস্তানের সিন্ধু প্রদেশের মিরপুর খাস জেলার দোদো লাগহারি গ্রামে জন্মগ্রহণ করেছিলেন। তিনি দুটি স্নাতকোত্তর ডিগ্রি এবং একটি এলএলবি ডিগ্রি অর্জন করেছেন ।

কর্মজীবন
--------

তিনি পাকিস্তানের জামশোরোর সিন্ধু বিশ্ববিদ্যালয়ের দর্শন বিভাগের সহকারী অধ্যাপিকা এবং সিন্ধি ভাষার কবি। তিনি ডন নিউজ এবং হামসুবতে সংবাদপত্রের বিভাগীয় লেখক হিসাবে লেখালেখি করেন।

সক্রিয়কর্ম
-----------

মানবাধিকার কর্মী ও নাগরিক সমাজকর্মী হিসাবে অমর সিন্ধু সংখ্যালঘুদের অধিকার, নারী, সহিংসতা ইত্যাদি বেশ কয়েকটি বিষয়ের সঙ্গে জড়িত রয়েছেন।

একজন সমাজতান্ত্রিক নারীবাদী এবং নারী অধিকারকর্মী হিসাবে তিনি বেশ সক্রিয় এবং নারী অ্যাকশন ফোরামের প্রতিষ্ঠাতা ও নেতৃস্থানীয় সদস্য।

২০১২ সালে, করাচিতে যাওয়ার সময় গুলিবিদ্ধ হয়ে তিনি গুরুতর আহত হয়েছিলেন। তিনি আরফানা মল্লার সাথে ২০০৮ সালে হায়দ্রাবাদে নারী অ্যাকশন ফোরামের যাত্রা শুরু করেছিলেন এবং করাচিতে সাবিন মাহমুদের টি২এফ দ্বারা অনুপ্রাণিত হয়েছিলেন।

২০১৫ সালে তিনি সিন্ধি কবি শায়খ আয়াজের (১৯২৩-১৯৯৭) জীবন উদযাপনের জন্য "আইয়াজ উৎসব" আয়োজন করেছিলেন। এই উৎসবে যাঁরা শ্রদ্ধা নিবেদন করেছিলেন তাঁদের মধ্যে ছিলেন প্রবীণ রাজনীতিবিদ রসুল বক্স পালিজো এবং লেখক নূরুল হুদা শাহ । ২০১৫ সালে তাঁরা কবি ও সাংবাদিক হাসান মুজতবার প্রতিও শ্রদ্ধাঞ্জলি দিয়েছিলেন।

তথ্যসূত্র
---------

1. ↑  Report, Bureau (২০১১-১১-১৪)। "'Unholy alliance' blamed for killing of three Hindus"। *DAWN.COM* (ইংরেজি ভাষায়)। সংগ্রহের তারিখ ২০২০-১২-০২। [*স্থায়ীভাবে অকার্যকর সংযোগ*]
2. ↑  "Women decide to fight back"। *DAWN.COM* (ইংরেজি ভাষায়)। ২৫ ফেব্রুয়ারি ২০০৯।
3. ↑  "'Stoking of ethnic tensions' by govt condemned"। *www.thenews.com.pk* (ইংরেজি ভাষায়)। [*স্থায়ীভাবে অকার্যকর সংযোগ*]
4. ↑  Inam, Moniza (২০১৭-০৯-২৪)। "SOCIETY: GATHERING THE CREATIVE NOMADS"। *DAWN.COM* (ইংরেজি ভাষায়)। সংগ্রহের তারিখ ২০২০-১২-০২।
5. ↑  "Peerless Sindhi poet Shaikh Ayaz comes back to life at week-long festival"। *The Express Tribune* (ইংরেজি ভাষায়)। ২০১৫-১২-২৬। সংগ্রহের তারিখ ২০২০-১২-০২।
6. ↑  Correspondent, The Newspaper's Staff (২০১৭-১২-২১)। "'Shaikh Ayaz laid foundation of modern Sindh'"। *DAWN.COM* (ইংরেজি ভাষায়)। সংগ্রহের তারিখ ২০২০-১২-০২।
7. ↑  Correspondent, The Newspaper's Staff (২০১৫-০৬-১৮)। "Literati pay tribute to Hassan Mujtaba"। *DAWN.COM* (ইংরেজি ভাষায়)। সংগ্রহের তারিখ ২০২০-১২-০২।
**অতুলচন্দ্র ঘোষ** (২ মার্চ ১৮৮১ — ১৫ অক্টোবর ১৯৬২) ভারতের স্বাধীনতা সংগ্রামের এক কর্মী,  লোকসেবক সঙ্ঘের প্রতিষ্ঠাতা, বাংলা ভাষা আন্দোলন (মানভূম) ও পুরুলিয়া জেলার বঙ্গভূক্তি আন্দোলনের মূখ্যস্থপতি।

জীবনী
-----

অতুলচন্দ্র ঘোষের জন্ম পশ্চিমবঙ্গের পূর্ব বর্ধমান জেলার খণ্ডঘোষে। পিতার নাম মাখনলাল ঘোষ। তার শৈশব কাটে পিতৃব্য হিতলাল ঘোষের কাছে বর্তমান পুরুলিয়া জেলার অযোধ্যায়। পরে প্রতিপালিত হন ওখানকার এক উকিল মেসোমশাইয়ের কাছে । বর্ধমান মহারাজা স্কুল থেকে ১৮৯৯ খ্রিস্টাব্দে প্রবেশিকা ও কলজ হতে ১৯০১ খ্রিস্টাব্দে এফ.এ পাশ করে কলকাতার মেট্রোপলিটন কলেজে বি.এ. ক্লাসে ভর্তি হন। ১৯০৪ খ্রিস্টাব্দে বি.এ.পরীক্ষায় অকৃতকার্য হয়ে ১৯০৮ খ্রিস্টাব্দে পুরুলিয়ায় আইন ব্যবসা শুরু করেন। সেখানকার স্কুলের লাইব্রেরিয়ান-অ্যাকাউন্টেট অঘোরচন্দ্র রায়ের কন্যা লাবণ্য প্রভাকে বিবাহ করেন।

স্বাধীনতা আন্দোলন
-----------------

অতুলচন্দ্র ও লাবণ্যপ্রভা স্বামী-স্ত্রী দু-জনে মহাত্মা গান্ধী ও নিবারণ চন্দ্র দাশগুপ্তর আদর্শে অনুপ্রাণিত হয়ে রাজনৈতিক আন্দোলনে সক্রিয় হয়ে ওঠেন। ১৯২১ খ্রিস্টাব্দে আইন ব্যবসা ছেড়ে অসহযোগ আন্দোলনের ঝাঁপিয়ে পড়েন। বিহার প্রাদেশিক কংগ্রেস কমিটির সেক্রেটারি (১৯২১ - ১৯৩৫) ও মানভূম জেলা কংগ্রেস কমিটির সভাপতি (১৯৩৫-১৯৪৭) হিসাবে মানভূম ও নিকটবর্তী এলাকার বহু কাজ করেন। ১৯২১ সালে মানভূমে কংগ্রেস দলের প্রতিষ্ঠা হয় যেখানে সভাপতি ও সাধারণ সম্পাদক পদে নির্বাচিত হন যথাক্রমে নিবারণ চন্দ্র দাশগুপ্ত এবং অতুলচন্দ্র ঘোষ। ১৯৩৫ সালের ১৭ জুলাই নিবারণবাবুর মৃত্যুর পর সভাপতি হন অতুলচন্দ্র। তিনি জেলা সত্যাগ্রহ কমিটির সেক্রেটারি হন (১৯৩০) এবং লবণ-সত্যাগ্রহে ও পরে 'ভারত ছাড়ো' আন্দোলনের অংশগ্রহণ করায় এবং জাতীয় সপ্তাহ পালনকালে জাতীয় পতাকা উত্তোলনের অপরাধে (১৯৪৫) তিনি কারারুদ্ধ হন। মানভূমের ভাষানীতির প্রশ্নে কংগ্রেস সরকারের সঙ্গে তার মতবিরোধ হওয়ায় জাতীয় কংগ্রেস ত্যাগ করে (১৯৪৭) ওই বছরই লোকসেবক সঙ্ঘ প্রতিষ্ঠা করে বিহার সরকারের প্রশাসনিক,অর্থনৈতিক ও শিক্ষাসংক্রান্ত নীতির বিরোধিতা করে আন্দোলন চালিয়ে যান। মানভূম কেশরী নামে পরিচিতি লাভ করেন। ১৯৫০ - ১৯৫২ খ্রিস্টাব্দ পর্যন্ত অনেকবার তিনি সত্যাগ্রহ করেছেন । ১৯৫৩ খ্রিস্টাব্দ থেকে সঙ্ঘ 'টুসু' গানের ব্যবস্থা করে। রাজ্য পুনর্গঠন কমিটির কাছে এই সঙ্ঘ স্মারকলিপি রেখেছিল (১৯৫৩-১৯৫৫)। বাংলা বিহার সীমানা-সংক্রান্ত সমস্যা বন্ধুত্বপূর্ণ পরিবেশে মেটানো সম্ভব বলে তিনি বিশ্বাস করতেন। অতঃপর ১৯৫৬ খ্রিস্টাব্দে পুরুলিয়া জেলা গঠিত হয়। সেকারণে তাঁকে বঙ্গভূক্তি আন্দোলনের স্থপতিও বলা হয়। মহাত্মা গান্ধীর আদর্শে গণতন্ত্র পঞ্চায়েতরাজ প্রতিষ্ঠা, গ্রাম্যশিল্পের উন্নতি,নিরক্ষরতা দূরীকরণ প্রভৃতিতে তিনি বিশ্বাসী ছিলেন।  অতুলচন্দ্র ঘোষ বাংলা সাপ্তাহিক সংবাদপত্র 'মুক্তি'র সম্পাদক ছিলেন । মৃত্যুর পর তার স্ত্রী স্বাধীনতা সংগ্রামী লাবণ্যপ্রভা ঘোষ সম্পাদনার দায়িত্ব নেন।

তথ্যসূত্র
---------

1. 1 2  "INFORMATION & CULTURE : PURULIA,FAMOUS PERSONALITIES,ATUL CHANDRA GHOSH"। purulia.gov.in.a Govt.owned website। সংগ্রহের তারিখ ১২ সেপ্টেম্বর ২০১২।
2. ↑  "বড় ভূমিকা ছিল টুসু সত্যাগ্রহের"। *anandabazar.com*। সংগ্রহের তারিখ ২০২০-০৮-০৫।
3. ↑   "ভাষা আন্দোলনের সূচনা করেছিল বাংলার পুরুলিয়া"।  (ইংরেজি ভাষায়)। ২০২০-০২-২৪ তারিখে মূল থেকে আর্কাইভ করা। সংগ্রহের তারিখ ২০২০-০৮-০৫।  `|ওয়েবসাইট=` এ বহিঃসংযোগ দেয়া (সাহায্য)
4. ↑  {{সুবোধচন্দ্র সেনগুপ্ত ও অঞ্জলি বসু সম্পাদিত সংসদ বাঙালি চরিতাভিধান প্রথম খণ্ড পঞ্চম সংস্করণ তৃতীয় মুদ্রণ পৃষ্ঠা সংখ্যা ১২}}
**অচ্ছন মহারাজ** একজন বিখ্যাত ভারতীয় নৃত্যশিল্পী। তার পুত্র বিরজু মহারাজ একজন আন্তর্জাতিক খ্যাতিসম্পন্ন নৃত্যশিল্পী।

জীবনী
-----

খ্যাতনামা শিল্পী পরিবারে অচ্ছন মহারাজ জন্মগ্রহণ করেন। তাঁর পিতার নাম কলিকা প্রসাদ। তাঁর অপর দুই ভাই ছিলেন শিল্পী। তারা লচ্ছু মহারাজ এবং শম্ভু মহারাজ নামে পরিচিত ছিলেন। অচ্ছন পিতা কলিকা প্রসাদ ও কাকা বিন্দাদীন প্রসাদের কাছে শিক্ষা লাভ করেন। তিনি সব ধরনের নাচেই পারদর্শী ছিলেন তবে কত্থক ও কৃষ্ণলীলা বিষয়ক নৃত্যই ছিল তার প্রধান উপজীব্য। তিনি উত্তর ভারতের বিভিন্ন রাজদরবারের নৃত্যশিল্পী হিসেবে ছিলেন। এই সূত্রে তিনি দীর্ঘদিন রায়গর রাজদরবারে কাটান। ১৯৬০ সালের ২০শে মে তিনি মারা যান।

তথ্যসূত্র
---------

1. ↑  "Remembering Kathak doyen Pt Acchan Maharaj"। *The New Indian Express*। সংগ্রহের তারিখ ২০২১-০৩-২২।
2. ↑  "A tribute to Pandit Birju Maharaj's father and Kathak legend Pandit Acchan Maharaj"। *Zee News* (ইংরেজি ভাষায়)। ২০১৮-০১-০৮। সংগ্রহের তারিখ ২০২১-০৩-২২।
3. ↑  "অনুশীলন, অভিধান, বাংলা পাঠ্য-ভাষাংশ এবং সহায়ক বিশ্বকোষ কার্যক্রম"। *onushilon.org*। সংগ্রহের তারিখ ২০২১-০৩-২২।
**মাহবুব উদ্দিন চৌধুরী** (১৯৩৫ - ২২ জানুয়ারি ২০১৩) বাংলাদেশের একজন রাজনীতিবিদ ও সমাজ কর্মী। তিনি ঐতিহাসিক আগরতলা ষড়যন্ত্র মামলার ৩০ নং আসামী ছিলেন।

জন্ম ও পারিবারিক পরিচিতি
------------------------

মাহবুব উদ্দিন চৌধুরী ১৯৩৫ সালে হবিগঞ্জ জেলার মাধবপুর উপজেলায় জন্মগ্রহণ করেন। তার পিতার নাম: আজিজ উদ্দিন চৌধুরী। তার ছোট ভাই শহিদ উদ্দিন চৌধুরী হবিগঞ্জ পৌরসভার মেয়র ছিলেন।

শিক্ষা জীবন
-----------

তিনি পড়াশোনা করেছেন হবিগঞ্জ জেলার বাহুবল থানার দ্বীননাথ ইনস্টিটিউট ও করাচি ইসলামীয়া কলেজে। তিনি ১৯৫৩ সনে দ্বীননাথ ইনস্টিটিউট থেকে মেট্রিক পাশ করেন। চিকিৎসা বিজ্ঞানে পড়াশুনার উদ্দেশ্যে ম্যাট্রিক পাশ করার পর তিনি কুমিল্লা ন্যাশনাল মেডিকেল স্কুলে ভর্তি হন। প্রায় এক বছর মেডিকেল স্কুলে পড়ার পর ১৯৫৪ সনে জাতীয় নির্বাচনের সময় নির্বাচনী প্রচারণা চালানোর জন্য তিনি বাহুবলে চলে আসেন। এরপর তিনি আর মেডিকেল স্কুলে গমন করেননি। ১৯৫৮ সনে তিনি করাচি ইসলামীয়া কলেজে ভর্তি হন। সেখান থেকে ১৯৬১ সনে আইএ এবং ১৯৬৩ সনে গ্র্যাজুয়েশন ডিগ্রী লাভ করেন।

কর্ম জীবন
---------

১৯৫৫ সনের শেষ দিকে তিনি পাকিস্তান সেনাবাহিনীতে যোগদান করেন এবং প্রশিক্ষণের জন্য করাচি চলে যান। কিন্তু এক বছর সেনাবাহিনীতে প্রশিক্ষণ গ্রহণ করার পর চাকরি ছেড়ে দেন।

রাজনৈতিক জীবন
-------------

ছাত্রজীবন থেকেই তিনি বামপন্থী রাজনীতির সাথে সংশ্লিষ্ট ছিলেন। করাচি ইসলামীয়া কলেজে অধ্যয়নকালে ঈস্ট পাকিস্তান এসোসিয়েশনের সেন্ট্রাল কমিটির মেস্বার ছিলেন। বাহুবল-আজমিরিগঞ্জ আসন থেকে তার চাচা রফিক উদ্দিন চৌধুরী ১৯৫৪ সনে যুক্ত-ফ্রন্টের প্রার্থী হিসাবে প্রতিদ্বন্দ্বিতা করে জয়লাভ করেন। এই নির্বাচনের প্রচার কাজে তিনি কারাভোগ করে ১৯৬৯ সনে মুক্তিলাভ করেন। কারাগার থেকে মুক্তিলাভ করার পর সরাসরি রাজনীতি করার উদ্দেশ্যে তিনি দীর্ঘদিন ন্যাপ(মোজাফুফর) এর কেন্দ্রীয় কমিটির সদস্য ছিলেন। ১৯৯৩ সনে গণফোরামের জন্মের সময় তিনি গণফোরামে যোগদান করেন এবং পরবর্তিতে কেন্দ্রীয় কমিটির সদস্য নির্বাচিত হন।

১৯৭০, ১৯৭৩ ও ১৯৭৯ সনে সাধারণ নির্বাচনে ন্যাপের প্রার্থী এবং ১৯৯৬ সনে গণফোরামের প্রার্থী হিসেবে মাধবপুর আসন থেকে প্রতিদ্বন্দ্বিতা করেন। ২০১১ সনের ২৯ অক্টোবর মাসে ঢাকায় অনুষ্ঠিত প্রগতিশীল ও গণতান্ত্রিক কর্মীদের জাতীয় কনভেশনের মধ্য দিয়ে গণমানুষের সংগঠন গণঐক্যের জন্ম হয়। ঐ কনভেশনে মাহবুব উদ্দিন চৌধুরী গণঐক্যের সদস্য-সচিব নির্বাচিত হন। এর পূর্বে জাতীয় কনভেশন প্রস্তুতির জন্য গঠিত কমিটিতেও তিনি সদস্য সচিবের দায়িত্ব পালন করেন। কনভেশনের প্রস্তুতির জন্য দেশের বিভিন্ন স্থানে প্রায় এক বছর বিভিন্ন সভা সমাবেশে অংশগ্রহণ করেন। গণঐক্য প্রতিষ্ঠার পরও তিনি বিভিন্ন জেলায় সাংগঠনিক সফর অব্যাহত রাখেন।

মুক্তিযুদ্ধঃ

১৯৭১ সনে মাধবপুরে মুক্তিযুদ্ধ সংগঠিত করার ক্ষেত্রে বিশেষ ভূমিকা পালন করেন এবং ৩নং সেক্টরে কর্মীদের রাজনৈতিকভাবে উদ্বৃদ্ধ করার কাজে নিয়োজিত ছিলেন। তিনি ছিলেন মুজিবনগর সরকার কর্তৃক নিয়োজিত পলিটিক্যাল মবিলাইজার।

মৃত্যু
------

মাহবুব উদ্দিন শেষ বয়সে ঢাকায় বসবাস করতেন। তিনি ২০১৩ সালের ২২ জানুয়ারি শ্যামলী এলাকায় রাস্তা পার হওয়ার সময় একটি বাস তাকে পেছন থেকে ধাক্কা দিলে তিনি মাথায় প্রচন্ড আঘাত পেয়ে রাস্তায় পড়ে অচেতন হয়ে যান; তখন পথচারিরা তাকে উদ্ধার করে হাসপাতালে নেয়ার আগেই তিনি মৃত্যুবরণ করেন। তার মৃত্যুতে বাংলাদেশ জাতীয় সংসদের স্পিকার এবং ডেপুটি স্পিকার শোক প্রকাশ করেছেন।

আরও দেখুন
---------

* আগরতলা ষড়যন্ত্র মামলা

বহি:সংযোগ
---------

তথ্যসূত্র
---------

1. 1 2
2. ↑  "সংরক্ষণাগারভুক্ত অনুলিপি"। ২৯ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০১৩।
**অত্যাবশ্যকীয় ওষুধের তালিকা** বা **এসেনশিয়াল ড্রাগ লিস্ট** (অথবা এসেনশিয়াল মেডিসিন লিস্ট), হল একটি জনগোষ্ঠী বা দেশের জন্য তৈরিকৃত ওষুধের একটি তালিকা, যাতে ওই জনপদ বা গোষ্ঠী বা দেশে সচরাচর যে সমস্ত রোগের প্রাদুর্ভাব দেখা যায়, সেই রোগ সমূহের জন্য নিত্য প্রয়োজনীয় সকল ওষুধ লিপিবদ্ধ থাকে। অত্যাবশ্যকীয় ওষুধের তালিকা অনুযায়ী ওই নিত্য প্রয়োজনীয় ওষুধ গুলো উৎপাদন অব্যাহত রেখে নির্দিষ্ট মূল্যে ভোক্তার কাছে সহজলভ্য করা হয়।

বিশ্ব স্বাস্থ্য সংস্থার সংজ্ঞা আনুযায়ী সেই ওষুধ গুলো অত্যাবশ্যকীয় ওষুধের তালিকায় থাকে যেগুলো একটি জনপদ বা গোষ্ঠী বা দেশের বেশিরভাগ মানুষের স্বাস্থ্য সেবার প্রয়োজন মেটাতে পারে, এবং এজন্য এ নিত্য প্রয়োজনীয় ওষুধগুলো সব সময় পর্যাপ্ত পরিমাণে যথাযত ওষুধ আকারে সহজলভ্য হতে হবে, এবং এসকল ওষুধের মূল্য সাধারণ মানুষের ক্রয় ক্ষমতার মধ্যে থাকতে হবে।

বিশ্ব স্বাস্থ্য সংস্থা ১৯৭৭ সাল থেকে শুরু করে অদ্যাবধি তাদের নমুনা অত্যাবশ্যকীয় ওষুধের তালিকা বা মডেল এসেনশিয়াল মেডিসিন লিস্ট প্রতি দুই বছর পর পর হালনাগাদ করে। বিশ্ব স্বাস্থ্য সংস্থার বর্তমান নমুনা অত্যাবশ্যকীয় ওষুধের তালিকা বা মডেল এসেনশিয়াল মেডিসিন লিস্টটি ১৯ তম এবং শিশুদের জন্য প্রনীত বিশ্ব স্বাস্থ্য সংস্থার অত্যাবশ্যকীয় ওষুধের তালিকাটি এপ্রিল ২০১৫ তে হালনাগাদকৃত। 

বাংলাদেশে ১৯৮২ সালের ওষুধনীতির সংশোধন করে জাতীয় ওষুধ নীতি-২০০৫ প্রণয়ন করে বাংলাদেশ সরকার। কিন্তু এ নীতিতে অত্যাবশ্যকীয় ওষুধের কোনো তালিকা ছিল না। ২০০৮ সালে ২০৯টি ওষুধকে অত্যাবশ্যকীয় হিসেবে নির্ধারণ করা হয়। কিন্তু নানামুখী চাপে ওই তালিকা বাস্তবায়ন করা সম্ভব হয়নি। ফলে ২১ বছর আগে নির্ধারিত ১১৭টি আইটেমের ওষুধই অত্যাবশ্যকীয়ের তালিকায় রয়ে গেছে। আবার এসব আইটেমের মধ্যে অর্ধেকেরও বেশি বর্তমানে অকার্যকর হয়ে গেছে।

তথ্যসূত্র
---------

1. 1 2
2. ↑  "WHO | WHO Model Lists of Essential Medicines"। *WHO*। সংগ্রহের তারিখ ২০২০-০৯-১০।
3. ↑  "অত্যাবশ্যকীয় ওষুধের তালিকায় ২০ বছরেও যোগ হয়নি নতুন ওষুধ | সত্যের পক্ষে দেশ বিদেশের প্রতি ঘন্টার খবর নিয়ে আজকের বাংলাদেশ টুয়েন্টি ফোর ডটকম"। *web.archive.org*। ২০১৫-০৭-০১। Archived from the original on ২০১৫-০৭-০১। সংগ্রহের তারিখ ২০২০-০৯-১০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

আরও দেখুন
---------

* বিশ্ব স্বাস্থ্য সংস্থা প্রণীত অপরিহার্য ওষুধের আদর্শ তালিকা
**মুহাম্মদ তাতার খান** ( বাংলা: মুহাম্মদ তাতার খাঁন , ফার্সি: محمد تاتار خان ) ১২৫৯-১২৬৮ খ্রিস্টাব্দে ইজ্জাউদ্দিন বলবন ইউজবাকির গভর্নরশিপ দখল করার পর উত্তরবঙ্গের সুলতান ছিলেন।

ইতিহাস
------

১২৫৮ খ্রিস্টাব্দে, তাতার খান ইজ্জউদ্দিন বলবনকে পরাজিত করেন, পরে ১২৬১ সালে তার পূর্বসূরির জন্য একটি সমাধি নির্মাণ করেন।

দিল্লির সুলতানের পরে, নাসিরুদ্দিন পূর্ব গঙ্গা রাজবংশের বিরুদ্ধে তার প্রচারাভিযানের অনুমোদন দিতে অস্বীকার করেন। এরা দক্ষিণ বাংলার অধিকারী ছিল, তারতার খান ১২৬৬ সাল পর্যন্ত দিল্লি থেকে স্বাধীনতা ঘোষণা করেন যখন তিনি সুলতান গিয়াসউদ্দিন বলবনের কাছে তার দূত পাঠান। বাংলার এই কূটনৈতিক মিশনকে দিল্লিতে ইরান বা তুরানের দূতাবাসের যোগ্য রাজকীয় সংবর্ধনা দেওয়া হয়। তাতার খানের দূতদের মূল্যবান উপহার দেওয়া হয়েছিল এবং তাদের প্রস্থানের ছুটি দেওয়া হয়েছিল এবং সেই সাথে দক্ষিণবঙ্গে সামরিক অভিযানের জন্য সরকারী অনুমোদন দেওয়া হয়েছিল।

বলবানের রাজত্বের দুই বছর পর দূতদের ফিরে আসার আগেই মুহাম্মদ তাতার খান মারা যান।

সূত্র
-----

1. ↑  "The Tabaqat I Nasiri of Aboo Omar Minhaj al Din Othman"।

* Salim, Ghulam Husain (১৯০২)। *The Riyazu-S-Salatin, A History of Bengal*। Bibliotheca Indica। Asiatic Society of Bengal। পৃষ্ঠা ৭৮।
**শামসুদ্দিন ইলতুতমিশ** দিল্লির মামলুক সালতানাতের একজন সুলতান ছিলেন। তিনি ১১৮০ সালে জন্মগ্রহণ করেন। তাকে দিল্লি সালতানাতের প্রকৃত প্রতিষ্ঠাতা বলা হয়।

জীবনী
-----

তার ভাইয়েরা তার রুপ ও যোগ্যতায় ইর্ষান্বিত হয়ে তাকে এক দাস ব্যবসায়ীর কাছে বিক্রি করে দেয়। বিক্রির পর তাকে বুখারার কাজী সদর জং কিনে নেন। বুখারায় তিনি ভাল শিক্ষা ও প্রশিক্ষণ পান। এর পরে তাকে দিল্লি নিয়ে আসা হয়, সেখানে তাকে কুতুবউদ্দিন আইবেক কিনে নেন। কুতুবউদ্দিন আইবেক তার যোগ্যতা খুশি হয়ে তাকে সার-জান্দার ( প্রধান প্রহরী ) হিসেবে নিয়োগ দেন। কঠোর প্ররিশ্রমের দ্বারা তিনি আমির-ই-শিকার এবং পরে গোয়ালিয়রের আমির হিসেবে উন্নিত হন। আইবেক তার কন্যাকে ইলতুতমিশের সাথে বিয়ে দেন। কুতুবউদ্দিন আইবেকের মৃত্যুর পর তার পুত্র শাসনভার গ্রহণের অযোগ্য প্রমাণিত হলে তুর্কিরা তাকে সুলতান হিসেবে মনোনিত করে। ইলতুতমিশ একজন যোগ্য শাসক ছিলেন। তিনি জ্ঞানী, প্রশাসক ও উচ্চপদস্থ সেনাকর্মকর্তাদের দেশে নিয়ে আসেন যারা মঙ্গল আক্রমণের সময় চলে গিয়েছিল। এদের নিয়ে ইলতুতমিশ এক শক্ত প্রশাসনিক ব্যবস্থা গড়ে তোলেন।

ধর্মপ্রান ইলতুতমিশ
------------------

তিনি ধর্মপ্রান ছিলেন এবং দরবেশদের গভীরভাবে শ্রদ্ধা করতেন। কুতুবউদ্দিন বখতিয়ার কাকি তার সময়ের একজন বিখ্যাত দরবেশ।
তিনি কখনো নামায কাযা করেন নি। তিনি 
কুতুব উদ্দীন বখতিয়ার কাকীর জানাযার ইমামতি করেন।

স্থাপত্য
--------

কুতুবউদ্দিন আইবেকের শুরু করা কুতুব মিনারের কাজ ইলতুতমিশের সময় শেষ হয়। তিনি আজমিরে একটি বিখ্যাত মসজিদ তৈরি করেন।

অর্থনীতি
--------

ইলতুতমিশ দিল্লীর সুলতানদের মধ্যে সর্বপ্রথম খাঁটি আরবি মুদ্রার প্রবর্তন করেন । ভারতবর্ষে রোপো বা তঙ্কা (১৭৫ গ্রাম) ও তাম্র মুদ্রা বা জিতল এই দুটি মুদ্রার প্রচলন করেন। নামে অভিহিত হত। তার সময়ে বাগদাদের আব্বাসীয় খলিফা মুনতানজির বিল্লাহ ১২২৯ সালে ভারতে বিপুল বিনিয়োগ করেন।

সাম্রাজ্যের বিদ্রোহ দমন ও বিস্তার
---------------------------------

ইলতুতমিশ একজন মহান শাসক ছিলেন। তিনি নতুন বিজিত অঞ্চলগুলোর বিদ্রোহ থেকে সাম্রাজ্যকে রক্ষা করেন। ঘুরি বংশের নাসিরউদ্দিন কুবাচাহ নিজ রাজ্যের স্বাধীনতা ঘোষণা করে উচ, মুলতান এবং লাহোর দখল করে নেন। অন্যদিকে, তুর্কি বংশোদ্ভূত তাজউদ্দিন ইলদিজ গজনীতে স্বাধীনতা ঘোষণা করেন। ইলতুতমিশ দ্রুত পরিস্থিতি সামলে নিয়ে তাদের উভয়কে পরাজিত করেন। ১২২৫ সালে তিনি বাংলার খিলজী বংশের শাসক হুসামউদ্দিন ইয়াজকে পরাজিত করে বাংলা দখল করে নেন। তিনি সিন্ধুর সুম্রা শাসকের পরাজিত করেণ। ১২৩১ সালে ইলতুতমিশ গোয়ালিয়রের কেল্লা অবরুদ্ধ করেণ। গোয়ালিয়রের শাসক মঙ্গল দেব একবছর পর পলায়ন করলে ইলতুতমিশ গোয়ালিয়র শহর দখল করেন। ইলতুতমিশ মালওয়া, বিলসা, উজ্জান দখল করেন এবং দক্ষিণে তার সাম্রাজ্য নারবাদ পর্যন্ত বিস্তৃত করেন।

বৈদেশিক সম্পর্ক
---------------

ইলতুতমিশের আমলে চেঙ্গিস খান জালালউদ্দিন খোয়ারিজমিকে পরাজিত করে আতুকের নিকটে চলে আসে। জালালউদ্দিন ইলতুতমিশের কাছে আশ্রয় প্রার্থনা করেন। কিন্তু ইলতুতমিশ চেঙ্গিস খানের বিরুদ্ধে যেতে চান নাই, ফলে জালালউদ্দিনকে চিঠি লিখে জানান দিল্লি আবহাওয়া ভাল নয়, এই আবহাওয়া জালালউদ্দিন সহ্য করতে পারবেন না। তখন জালালউদ্দিন সিন্ধু হয়ে ইরান চলে যান। এভাবে ইলতুতমিশ তার নব্য মুসলিম সম্রাজ্যকে মঙ্গল আক্রমণ থেকে রক্ষা করেন।

উপাধি
-----

সুলতান-ই-আজম
**ফ্রান্সের চলচ্চিত্র শিল্প** ফ্রান্স অথবা বিদেশে ফরাসি চলচ্চিত্র নির্মাতাদের তৈরি সৃজনশীল চলচ্চিত্রগুলিকে বোঝায়।

ফ্রান্স চলচ্চিত্রের জন্মভূমি এবং এখানেই চলচ্চিত্র শিল্প এবং চলচ্চিত্র নির্মাণ প্রক্রিয়ার অনেক উন্নতি সাধন হয়। বেশ কয়েকটি গুরুত্বপূর্ণ চলচ্চিত্র আন্দোলনের, যেমন নভেল ভোগ, সূত্রপাত এই দেশে ঘটে। এখানকার চলচ্চিত্র শিল্প বেশ সমৃদ্ধ যার প্রধান কারণ ফরাসি সরকার দ্বারা সরবরাহকৃত সুরক্ষা।

এখানকার সমৃদ্ধ এবং উদ্ভাবনী চলচ্চিত্র সংস্কৃতি ছাড়াও ইউরোপ এবং বিশ্বব্যাপী শিল্পীদের জন্য ফ্রান্স একটি সমাবেশ স্থান। এ কারণে ফ্রান্সের চলচ্চিত্র কখনো কখনো বিদেশি চলচ্চিত্রের সাথে বিজড়িত হয়। বিভিন্ন দেশ যেমন পোল্যান্ড (রোমান পোলানস্কি, ক্রিস্তফ কিয়েশ্‌লফ্‌স্কি, এবং আন্দ্রে জুলাভস্কি), আর্জেন্টিনা (গ্যাসপার নোয়ে এবং এদগার্দো কোজারিনস্কি), রাশিয়া (আলেক্সান্দ্রে আলেক্সেইফ, আনাতোলে লিতভাক), অস্ট্রিয়া (মাইকেল হানেকে), এবং জর্জিয়া (গেলা বাবলুয়ানি, অটার ইসোলিয়ানি)-এর পরিচালকরা ফরাসি চলচ্চিত্রে গুরুত্বপূর্ণ অবদান রেখেছে। অন্য দিকে, ফরাসি পরিচালকরা অন্য দেশে সফলতা অর্জন করে যেমন লুক বেসন, জ্যাক টার্নার এবং ফ্রান্সিস ভেবার যুক্তরাষ্ট্রে প্রভাবশালী ক্যারিয়ার গঠনে সক্ষম হন।

তথ্যসূত্র
---------

1. 1 2  "Les chiffres clés du cinéma français en 2014 dévoilés avant Cannes"। CNC। ২০১৫-০৫-১৮ তারিখে মূল থেকে আর্কাইভ করা।
2. 1 2 3
3. 1 2  Alan Riding (২৮ ফেব্রুয়ারি ১৯৯৫)। "The Birthplace Celebrates Film's Big 1-0-0"। *The New York Times*। ২৬ জুন ২০১৭ তারিখে মূল থেকে আর্কাইভ করা।

বহিঃসংযোগ
---------

* ইউনিফ্রান্স.ওআরজি
* ফরাসি চলচ্চিত্রের তালিকা
* ফরাসি চলচ্চিত্র
* ফরাসি নির্মাতা  ওয়েব্যাক মেশিনে আর্কাইভকৃত ২২ ফেব্রুয়ারি ২০২০ তারিখে
**গিয়াসউদ্দিন বলবন** (reigned: 1266–86) (উর্দু: غیاث الدین بلبن‎‎) ছিলেন দিল্লির ৯ম মামলুক সুলতান। তিনি প্রথমে নাসিরউদ্দিন মাহমুদের উজির ছিলেন। নাসিরউদ্দিন নিঃসন্তান অবস্থায় মারা যাওয়ার পর বলবন মসনদে বসেন।

দিল্লির মেহরাওলিতে বলবনের মাজারের কবর
বলবন ১২৬৬ থেকে ১২৮৬ সালে মৃত্যুর পূর্ব পর্যন্ত শাসন করেছেন। তার জ্যেষ্ঠ পুত্র মুহাম্মদ খান মঙ্গোলদের বিরুদ্ধে যুদ্ধে নিহত হয়েছিলেন। আরেকপুত্র নাসিরউদ্দিন বুগরা খান বাংলার শাসক হিসেবে থাকা পছন্দ করতেন। তাই বলবন তার পৌত্র কায়খসরুকে উত্তরাধিকারী মনোনীত করেন। তবে তার মৃত্যুর পর অভিজাত ব্যক্তিরা কায়কোবাদকে সুলতান মনোনীত করে।

তাঁর পূর্বনাম ছিল বাহাউদ্দিন। তিনি তুর্কি ইলবেরি বংশের ছিলেন। শৈশবে তিনি মোঙ্গলদের হাতে বন্দি হন। পরে মোঙ্গলদের কাছ থেকে জামালউদ্দিন ক্রয় করে ইলতুৎমিস-এর কাছে বিক্রয় করেন। অল্পদিনেই তিনি যুদ্ধ এবং রাজনীতিতে বিশেষ পারদর্শী হয়ে উঠেন। এই সূত্রে তিনি ইলতুৎমিস-এর চল্লিশজন ক্রীতদাসের দলের অন্যতম সদস্যে পরিণত হন। সুলতানা রাজিয়া (১২৩৬-৪০খ্রিষ্টাব্দ)-র শাসনামলে তিনি আমির-ই-শিকার' পদ লাভ করেন। কিন্তু রাজিয়ার পতনের সময় তিনি তুর্কি আমিরদের পক্ষালম্বন করেছিলেন। এই কারণে বাহরাম শাহ্ (১২৪০-৪২ খ্রিষ্টাব্দ) ক্ষমতা লাভের পর, তাঁকে পাঞ্জাবের অন্তর্গত গুরগাঁ জেলার জায়গির দান করেছিলেন।

১২৪২ খ্রিষ্টাব্দে আমিররা বাহরাম শাহ্কে অপসারিত করে, ইলতুৎমিস-এর অপর পুত্র  আলাউদ্দিন মাসুদ শাহকে সিংহাসনে বসান। গিয়াসউদ্দিন বিষয়টি সহজভাবে নেন নি। তিনি ইলতুৎমিস-এর অপর পুত্র নাসিরউদ্দিন মাহমুদ-এর সাথে ষড়যন্ত্র করে, ১২৪৪ খ্রিষ্টাব্দে মাসুদ শাহকে ক্ষমতাচ্যুত করেন এবং নাসিরুদ্দিন মাহমুদকে দিল্লীর সিংহাসনে বসান।

তথ্যসূত্র
---------

1. ↑  Sen, Sailendra (২০১৩)। *A Textbook of Medieval Indian History*। Primus Books। পৃষ্ঠা 76–79। আইএসবিএন 978-9-38060-734-4।
2. A Short History of Muslim rule in India, Page-67

3. ইসলামের ইতিহাস ও সংস্কৃতি ২য় পত্র, ড. মোহাম্মদ গোলাম কিবরিয়া। পৃষ্ঠা ৬৭-৭৪।

|
|  |
| পূর্বসূরীনাসিরউদ্দিন মাহমুদ | **দিল্লির সুলতান**১২৬৬–১২৮৭ | উত্তরসূরীমুইজউদ্দিন কায়কোবাদ |
|
অজৈব উপাদানগুলি হল কোনও বাস্তুতন্ত্রে উপস্থিত প্রাণহীন সব উপাদান যেগুলি সেটিতে অবস্থিত জীবসমূহের (জৈব উপাদানগুলির) উপর প্রভাব ফেলতে পারে।
জীববিজ্ঞান ও বাস্তুবিজ্ঞানের আলোচনায় কোনও বাস্তুতন্ত্র বা পরিবেশের যেসব উপাদান, বৈশিষ্ট্য প্রক্রিয়া জীব থেকে বা জৈবিক ক্রিয়ার কারণে উদ্ভূত হয় না এবং যেগুলি ঐ বাস্তুতন্ত্র বা পরিবেশে অবস্থিত জীবসমূহের উপর এবং বাস্তুতন্ত্রের কর্মপ্রক্রিয়ার উপর প্রভাব ফেলতে পারে, সেগুলিকে ঐ বাস্তুতন্ত্র বা পরিবেশের **অজৈব উপাদান** (ইংরেজিতে Abiotic components বা Abiotic factors) বলে। যেমন দিবালোক ঘণ্টার পরিমাণ, জলবায়ু, শিলার প্রকার, ইত্যাদি। অজৈব উপাদানগুলি হল প্রাকৃতিক পরিবেশের সেইসব প্রাণহীন রাসায়নিক ও ভৌত উপাদান যেগুলি একত্রে অজৈব পরিবেশ গঠন করে। জলবায়ুগত, ভূতাত্ত্বিক ও আবহমণ্ডলীয় সমস্ত দিকগুলি এগুলিতে অন্তর্ভুক্ত থাকে এবং এগুলি জৈব পরিবেশকে প্রভাবিত করে। অজৈব উপাদানগুলি জীববিজ্ঞানের অধোস্তর বা ভিত্তি হিসেবে কাজ করে। অজৈব উপাদানগুলি অসংখ্য প্রজাতির জীবের উপর প্রভাব ফেলতে পারে। মানুষ অন্য জীবের পরিবেশের অজৈব উপাদানগুলিতে পরিবর্ত আনতে পারে। যেমন রাসায়নিক সার ব্যবহার করলে শামুকের বাঁচার পরিবেশ পরিবর্তিত হয়ে যায়। কার্বন ডাই-অক্সাইড গ্যাস নিঃসরণের ফলে সমুদ্রের অম্লতা বৃদ্ধি পায় ও সেখানকার জীবদের জীবনযাপনের উপর প্রভাব ফেলে। 

অজৈব উপাদানসমূহের মধ্যে সেইসব ভৌত অবস্থাদি এবং প্রাণহীন সম্পদ অন্তর্ভুক্ত যেগুলি জীবসমূহের বিকাশ, বৃদ্ধি, রক্ষণাবেক্ষণ ও প্রজননের উপরে প্রভাব ফেলতে পারে। প্রাণহীন "সম্পদ" (সম্পদের অর্থনৈতিক ধারণার অনুকরণে) বলতে সেইসব উপাদান বা বস্তুকে বোঝায় যেগুলি কোনও জীবের জীবনধারণের জন্য অত্যাবশ্যক, কিন্তু অন্য জীব সেগুলি ভোগ বা ব্যবহার করলে সেগুলির লভ্যতা হ্রাস পেতে পারে। রাসায়নিক বা ভৌত প্রক্রিয়ার কারণে (যেমন জলবিশ্লেষণ) অজৈব উপাদানের অপকর্ষ সাধন হতে পারে।

তথ্যসূত্র
---------

1. ↑  M. J. Clugston, সম্পাদক (২০১৪), *The Penguin Dictionary of Science*, Penguin Books, পৃষ্ঠা 3 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  John Daintith; Elizabeth Martin, সম্পাদকগণ (২০১০), *A Dictionary of Science* (৬ষ্ঠ সংস্করণ), Oxford University Press, পৃষ্ঠা 1 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Water Quality Vocabulary. ISO 6107-6:1994.
4. ↑  Ricklefs, R.E. 2005. *The Economy of Nature, 6th edition*. WH Freeman, USA.
5. ↑  Chapin, F.S. III, H.A. Mooney, M.C. Chapin, and P. Matson. 2011. Principles of terrestrial ecosystem ecology. Springer, New York.
**উইলি হিউ নেলসন**( জন্মঃ২৯ এপ্রিল ১৯৩৩) হলেন একজন আমেরিকান সঙ্গীত শিল্পী। এছাড়াও একাধারে তিনি ছিলেন গীতিকার, সুরকার লেখক, অভিনেতা, কবি এবং একজন সক্রিয় সমাজকর্মী। শটগান উইলি (১৯৭৩) অ্যালবামের ব্যাপক জনপ্রিয়তা এবং রেড হেডেড স্ট্রেঞ্জার (১৯৭৫) ও স্টারডাস্ট (১৯৭৮) অ্যালবামের বাণিজ্যিক সফলতা তাকে আমেরিকান দেশীয় সঙ্গীতের একজন অন্যতম প্রভাবশালী ও জনপ্রিয় সঙ্গীত শিল্পীতে পরিণত করে ১৯৬০ সালের দিকে আমেরিকায় দেশীয় ও লোকোসঙ্গীতের উপর সংরক্ষণশীলদের বিধিনিষেধ আরোপের পর কান্ট্রি মিউজিক বা দেশীয় সঙ্গীত আরও ব্যাপকভাবে জনপ্রিয় হয়ে ওঠে। সর্বকালের সর্বোচ্চ জনপ্রিয় কান্ট্রি মিউজিকগুলোর মধ্যে উইলি নেলসনের বেশ কয়েকটি জনপ্রিয় সঙ্গীত রয়েছে যা তাকে আমেরিকান কান্ট্রি মিউজিকের কিংবদন্তি করে তুলেছে। সঙ্গীতের বাইরেও তিনি প্রায় ৩০ টি চলচিত্রে অভিনয় করেছেন, ততোধিক বইয়ের সহঃ লেখক এবং তিনি একজন সক্রিয় সমাজকর্মী হিসেবেও কাজ করেছেন। তিনি মূলত নবায়নযোগ্য জ্বালানির ব্যবহার ও গাঁজার সেবনকে বৈধতা দেওয়ার জন্য আন্দোলনে নেমেছিলেন।

১৯৩৩ সালে আমেরিকায় যখন মহামন্দা চলছিল তখন টেক্সাসের একটি গরিব পরিবারে তার জন্ম হয়। দারিদ্রের কারণে তার বাবা মা কাজের সন্ধানে রাজ্যের বাইরে থাকার কারণে তিনি তার দাদা- দাদীর কাছে মানুষ হন। উইলি মাত্র সাত বছর বয়সে গান লিখা শুরু করেন এবং মাত্র দশ বছর বয়সেই একটি ব্যান্ডে যোগদান করেন। উচ্চ বিদ্যালয়ে থাকা কালীন তিনি একটি স্থানীয় ব্যান্ডের ভোকালিস্ট ও লিড গিটারিস্ট হিসেবে কাজ করেন। স্নাতক পাশ করার পর তিনি মার্কিন বিমান বাহিনীতে যোগদান করেন কিন্তু পিঠে সমস্যা থাকার কারণে সেখানে তার বেশিদিন চাকরি করা সম্ভব হয় নি। এরপর ১৯৫১ সালের দিকে তিনি বায়লর বিশ্ববিদ্যালয়ে অধ্যয়ন শুরু করেন। সঙ্গীতের দিকে বেশি ঝুঁকে যাওয়ার কারণে বিশ্ববিদ্যালয় থেকে তার আর ডিগ্রি নেওয়া হয়ে ওঠে নি । পড়াশুনা ছেড়ে দিয়ে তিনি সঙ্গীতে পুরোদমে মনোনিবেশ করেন এবং একের পর এক জনপ্রিয় এলবাম বেড় করতে থাকেন।

তথ্যসূত্র
---------

1. ↑  Patoski, Joe Nick 2008, পৃ. 13।

বইসমূহ
------

* Johnny Bush; Rick Mitchell (২০০৭)। *Whiskey river (take my mind): the true story of Texas hreonky-tonk*। University of Texas Tech। আইএসবিএন 978-0-292-71490-8।
* Cartwright, Gary (২০০০)। *Turn Out the Lights: Chronicles of Texas in the 80's and 90's*। University of Texas Press। আইএসবিএন 978-0-292-71226-3।
* Dicair, David (২০০৭)। *The First Generation of Country Music Stars*। McFarland। আইএসবিএন 978-0-7864-3021-5।
* Erlewine, Michael (১৯৯৭)। *All Music Guide to Country: The Experts' Guide to the Best Recordings in Country Music*। Miller Freeman। আইএসবিএন 978-0-87930-475-1।
* Harden, Lydia Dixon; Hoekstra, Dave; McCall, Michael; Morris, Edward; Williams, Janet (১৯৯৬)। *The Stars of Country Music:The Legends & The New Breed*। Publications International, Ltd। আইএসবিএন 978-1-56173-697-3। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)

বহিঃসংযোগ
---------

* প্রাতিষ্ঠানিক ওয়েবসাইট
* Willie Nelson at Allmusic
* ইন্টারনেট মুভি ডেটাবেজে Willie Nelson (ইংরেজি)

| পুরস্কার |
| --- |
| পূর্বসূরীরডনি করওয়েল | **এএমএ আজীবন সম্মাননা**২০০৭ | উত্তরসূরীজন হেইট |
|
**আব্দুল্লাহ ইবনে আব্দুল্লাহ ইবনে উবাই** (আরবী: عبدالله بن عبدالله أبي) হলেন আবদুল্লাহ ইবনে উবাইয়ের পুত্র এবং মুহাম্মদের একজন সহচর বা সাহাবি ছিলেন। তাঁর পিতার বিপরীতে, যিনি মুসলমানদের নিকট মুনাফিক হিসাবে বিবেচিত নন।

তিনি ৬২৭ সালে আবির্ভূত হন, যখন পিতা এবং পুত্র উভয়েই বনু মুসতালিকের বিরুদ্ধে একটি অগ্রক্রয়াধিকার-সংক্রান্ত আক্রমণে অংশ গ্রহণ করেন। আবদুল্লাহর পিতা যখন মুহাজিরদের আচরণ সম্পর্কে অসন্তুষ্টি প্রকাশ করেছিলেন এবং মুহাম্মদকে (সঃ) এ কথা জানানো হয়, তখন উমর (রাঃ) মুহাম্মদকে (সঃ) ইবনে উবাইকে হত্যা করার পরামর্শ দিয়েছিলেন। প্রতিবেদন অনুযায়ী, আবদুল্লাহ এই কাজের জন্য স্বেচ্ছাসেবীর কাজ করেছিলেন, কিন্তু মুহাম্মদ (সঃ) তা অনুমোদন করেননি।

আরও দেখুন
---------

কককক

* সাহাবা

তথ্যসূত্র
---------

1. ↑  *A Restatement of the History of Islam and Muslims: Umar bin al-Khattab, the Second Khalifa of the Muslims* on al-islam.org
2. ↑  "The Bonds of Faith Are the Bases of the Links Between Men"। অক্টোবর ১৮, ২০০৬ তারিখে মূল থেকে আর্কাইভ করা। সংগ্রহের তারিখ মে ১১, ২০২০।
3. ↑  John Glubb, *The Life and Times of Muhammad*, 1970 (reprint 2002), p. 221, 263.
**অধিবৃত্তিক গতি** হল বিশেষ আপেক্ষিকতায় সম-ত্বরণে চলমান বস্তুর গতি। একে অধিবৃত্তিক গতি বলা হয় কারণ স্থান-কালের মধ্য দিয়ে এর চলার পথের সমীকরণ একটি অধিবৃত্তের সমীকরণ, যা মিনকভ্‌স্কি নকশায় দেখা যায়।

কোন কণার সম-ত্বরন হল সেই ত্বরণ যা কোন কণা এক জড় প্রসঙ্গ কাঠামো থেকে অন্য আরেকটিতে যাওয়ার সময় "অনুভব" করে। একে নিম্নের উপায়ে গাণিতিকভাবে ব্যাখ্যা করা যায়,

{\displaystyle \alpha ={\frac {1}{\left(1-u^{2}/c^{2}\right)^{3/2}}}{\frac {du}{dt}}},
যেখানে {\displaystyle u} হল কণার তাৎক্ষণিক গতি. গতির সমীকরণের সমাধান হয়,

{\displaystyle x^{2}-c^{2}t^{2}=c^{4}/\alpha ^{2}},
যা একটি অধিবৃত্ত।

অধিবৃত্তিক গতি খুব সহজেই মিনকভ্‌স্কি নকশায় দেখা যায়, যেখানে ত্বরাণ্বিত কণার গতি x অক্ষ বরাবর। একে সংজ্ঞায়িত করা হয় নিম্নের সূত্র দ্বারা,

{\displaystyle X=c^{2}/\alpha }.

তথ্যসূত্র
---------

* Born, M. (১৯০৯)। "Die Theorie des starren Elektrons in der Kinematik des Relativitäts-Prinzipes"। *Ann. Phys.*। **30**: 1। ডিওআই:10.1002/andp.19093351102। বিবকোড:1909AnP...335....1B।

* Wikisource translation: The Theory of the Rigid Electron in the Kinematics of the Principle of Relativity

* Ludwik Silberstein (1914) The Theory of Relativity, page 190.

বহিঃসংযোগ
---------

* The Relativistic Rocket, John Baez, UC Riverside
**অঞ্জু** একজন ভারতীয় অভিনেত্রী। তিনি মুলত দক্ষিন ভারতের মালয়ালম ও তামিল চলচ্চিত্র জগতে তার অভিনয়ের জন্য সুপরিচিত। ১৯৭৮ সালের ফেব্রুয়ারী মাসে তার জন্ম। তিনি জন্মসুত্রে তামিলনাড়ুর বাসিন্দা। তিনি তামিল চলচ্চিত্র *উথিরিপুক্কাল* -এ অভিনয়ের মাধ্যমে অভিনয় জগতে পদার্পন করেন। *উথিরিপুক্কাল* ১৯৭৯ সালে মুক্তি পায়। তখন তার বয়স মাত্র দুই বছর। মালয়ালম ও তামিল চলচ্চিত্রের পাশাপাশি তিনি কন্নড় ও তেলুগু ভাষার ছবিতেও অভিনয় করেছেন। *রুক্মিণী* চলচ্চিত্রে তার অভিনয়ের জন্য ১৯৮৮ সালে তিনি সেরা অভিনেত্রী বিভাগে কেরালা রাজ্য চলচ্চিত্র পুরস্কার জিতেছিলেন। বর্তমানে তিনি বিভিন্ন টিভি ধারাবাহিকে অভিনয়ের কাজে ব্যাস্ত আছেন।

অভিনয় জীবন
-----------

১৯৭৯ সালে *উথিরিপুক্কাল* -এ শিশুশিল্পী হিসাবে তার অভিনয় জীবন শুরু হয়। এরপর ১৯৭৯ থেকে ১৯৮৯ এই দীর্ঘ দশ বছর তিনি বিভিন্ন তামিল চলচ্চিত্রে শিশুশিল্পী হিসাবে কাজ করেছেন যাদের মধ্যে উল্লেখযোগ্য, *পোত্তাথা পোত্তুকাল* (১৯৮০), *পোল্লাধবন* (১৯৮০), *মেন্দুম কোকিলা* (১৯৮১), *বালা নাগাম্মা* (১৯৮১), *হিটলার উমানাথ* (১৯৮২), *এন সেল্ভামে*(১৯৮৫) ইত্যাদি। 

নব্বই -এর দশক থেকে তিনি পাকাপাকিভাবে দক্ষিণ ভারতীয় সিনেমায় অভিনয় করতে শুরু করেন এবং অভিনেত্রী হিসাবে সুপরিচিত হয়ে ওঠেন। ১৯৯০ সাল থেকে তিনি বিভিন্ন তামিল, মালয়ালম, তেলেগু ও কন্নড় ছবিতে অভিনয় করছেন। তামিল ও মালয়ালম সিনেমায় তিনি সবচেয়ে বেশি কাজ করেছেন। তার কয়েকটি উল্লখনীয় তামিল সিনেমা হল, *খিলাড়ি কান্মানি* (১৯৯০), *এংগাল স্বামী আয়াপ্পা* (১৯৯০), *অধিকারী* (১৯৯১), *অভিরামি* (১৯৯২), *আদিথ্যান* (১৯৯৩), *গোপালা গোপালা* (১৯৯৬), *পোমাগাল ওরভালম*(১৯৯৯), *কুবেরন* (২০০০), *মিলিটারি*(২০০৩), *পোল্লাধবন* (২০০৭), *মিনাসারা* (২০১১) ইত্যাদি।

তথ্যসূত্র
---------

1. ↑  "അഞ്ജു"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
অটো শ্লুটার (ইংরেজি: Otto Schlüter) একজন জার্মান ভূগোলবিদ ও হালে বিশ্ববিদ্যালয়ের অধ্যাপক।
**অটো শ্লুটার** (ইংরেজি: Otto Schlüter) একজন জার্মান ভূগোলবিদ ও হালে বিশ্ববিদ্যালয়ের অধ্যাপক। তিনি "সাংস্কৃতিক ভূদৃশ্য" নামক একটি নতুন ধারণা ভূগোলে চালু করেন ও এর মাধ্যমে মানুষের সাথে প্রকৃতির সম্পর্ক বিচারে উৎসাহী হন।

জন্ম ও শিক্ষা
-------------

অটো শ্লুটার ১৮৭২ সালের ১২ নভেম্বর জার্মানীতে জন্মগ্রহণ করেন ও ১৯৫৯ সালের ১২ অক্টোবর তারিখে জার্মানীর হালে শহরে মৃত্যুবরণ করেন।

কর্মজীবন
--------

তিনি ১৯১১ সাল থেকে ১৯৫৯ সালে তার মৃত্যুর পূর্ব পর্যন্ত হালে বিশ্ববিদ্যালয়ে শিক্ষক হিসেবে কর্মরত ছিলেন।

ভূগোলে অবদান
------------

অটো শ্লুটারই সর্বপ্রথম ভুগোলে "ভূচিত্র" বিষয়ক ধারণা নিয়ে বিস্তারিত সমীক্ষার উপর জোর দেন। এই বিষয়ে তার অভিমত ছিলো "দৃশ্যমান ভূচিত্র" নিয়ে বিশদ আলোচনা করা ও এর মাধ্যমেই সিদ্ধান্তে উপনীত হওয়ার দ্বারা আমরা মানবীয় কর্মকাণ্ড ও তার সাথে পরিবেশ ও কালের সম্পর্ক নির্ণয় করতে পারি। তিনি মনে করতেন, "সাংস্কৃতিক ভূদৃশ্য ও প্রকৃতিক ভূদৃশ্যের মধ্যে পার্থক্য নিরূপন করা কঠিন।"

তথ্যসূত্র
---------

1. ↑  দত্ত, কুন্তলা লাহিড়ী (১৯৯৯)। ভূগোল চিন্তার বিকাশ। কলিকাতা: দি ওয়ার্ল্ড প্রেস প্রাইভেট লিমিটেড। পৃ: ৩৮৯।

বহি:সংযোগ
---------

* হালে ইউনিভার্সিটির একটি গবেষণা পত্রের সারসংক্ষেপণ  ওয়েব্যাক মেশিনে আর্কাইভকৃত ৪ মার্চ ২০১৬ তারিখে

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র
* নেদারল্যান্ডস
* পোল্যান্ড

 |
| জীবনীমূলক অভিধান | 
* জার্মানি

 |
| অন্যান্য | 
* সুডক (ফ্রান্স)
	+ ১

 |
২০২৩ সালে বিশ্বজুড়ে সাতটি প্রধান অঞ্চলে ক্রান্তীয় ঘূর্ণিঝড় গঠিত হয়েছিল, যা ক্রান্তীয় ঘূর্ণিঝড় অববাহিকা নামে পরিচিত। এই ঝড়গুলির গতিবেগ যখন ৩৫ নট (৬৫ কিমি/ঘন্টা; ৪০ মাইল প্রতি ঘণ্টা) পৌঁছায় তখন তাদের নাম দেওয়া হয়। এখন পর্যন্ত, ১১০টি ঝড় গঠিত হয়েছে এবং এর মধ্যে ৭২টির নামকরণ করা হয়েছে। সবচেয়ে শক্তিশালী ঝড়গুলি ছিল টাইফুন ম্যাওয়ার এবং বোলাভেন, উভয়ই খুব কম চাপে ছিল। সবচেয়ে মারাত্মক এবং ব্যয়বহুল ঘূর্ণিঝড়টি হল সাইক্লোন ড্যানিয়েল, যা অনেক ক্ষয়ক্ষতি করে এবং ১০,০০০ জনেরও বেশি মৃত্যু ঘটায়। ঝড়ের মধ্যে ২৯টি শক্তিশালী হয়ে উঠেছিল, এর মধ্যে নয়টি ঘূর্ণিঝড় পরিমাপ করার জন্য ব্যবহৃত স্কেলের সর্বোচ্চ স্তর (ক্যাটাগরি ৫) পৌঁছেছে। এই বছর প্রথমবারের মতো প্রতিটি অববাহিকায় একটি ক্যাটাগরি ৫ ঝড় গঠিত হয়েছে। সতর্কতা এবং তথ্য সরবরাহ করার জন্য বিশ্বের বিভিন্ন কেন্দ্র, যেমন ন্যাশনাল হারিকেন সেন্টার, এই ঘূর্ণিঝড়গুলি পর্যবেক্ষণ করে।

বৈশ্বিক বায়ুমণ্ডলীয় এবং হাইড্রোলজিক্যাল অবস্থা
------------------------------------------------

সারাংশ
------

### উত্তর আটলান্টিক মহাসাগর

### পূর্ব ও মধ্য প্রশান্ত মহাসাগর

### পশ্চিম প্রশান্ত মহাসাগর

### উত্তর ভারত মহাসাগর

### দক্ষিণ-পশ্চিম ভারত মহাসাগর

#### জানুয়ারী - জুন

#### জুলাই - ডিসেম্বর

### অস্ট্রেলিয়ান অঞ্চল

#### জানুয়ারী - জুন

#### জুলাই - ডিসেম্বর

### দক্ষিণ প্রশান্ত মহাসাগর

#### জানুয়ারী - জুন

#### জুলাই - ডিসেম্বর

### দক্ষিণ আটলান্টিক মহাসাগর

তথ্যসূত্র
---------
**রেবেকা উইট হত্যাকাণ্ড** (১৭ অক্টোবর, ১৯৫৯ - ১৩ মে, ১৯৮৮) পেনসিলভেনিয়ার মাইকাক্স স্টেট ফরেস্টে ১৯৮৮ সালের ১৩ই মে ঘটে, যখন স্টিফেন রায় কার রেবেকা উইট ও তার সঙ্গী ক্লাউদিয়া ব্রেনারকে (জন্ম ২৬ জুন, ১৯৫৬) গুলি করে।

পটভূমি
------

রেবেকা উইট ইরানি-পুয়ের্তো রিকান ঐতিহ্যের একজন শিক্ষার্থী ছিলেন, যিনি ব্যবসা প্রশাসনে তার মাস্টার্স ডিগ্রি নিয়ে কাজ করছিলেন এবং ক্লাউডিয়া ব্রেনার ছিলেন একজন ইহুদি এবং ম্যানহাটনে জন্ম নেওয়া স্থাপত্য বিষয়ের ছাত্র; তারা দুজন ভার্জিনিয়া টেকের শিক্ষার্থী থাকাকালীন সকালের খাবারে সময় দেখা করার পর দুই বছর ধরে অংশীদার ছিল।

১৯৮৮ সালের মে মাসে, উইট ও ব্রেনার পেনসিলভেনিয়ায় অ্যাপালাচিয়ান ট্রেইল হাইক করছিলেন। তারা তাদের গাড়ি ডেড ওমেন হলোতে পার্ক করে এবং মাইকাক্স স্টেট ফরেস্টে উঠেছিল, যেখানে তারা ক্যাম্প স্থাপন করেছিল।

খুন
---

উইট প্রথম তাদের ক্যাম্পগ্রাউন্ডের কাছে একটি গণ বিশ্রামাগারে স্টিফেন রায় কারের মুখোমুখি হন। কার কখনও কখনও একটি গুহায় থাকতেন এবং একটি ২২ ক্যালিবার রাইফেল বহন করতেন। তিনি উইটকের থেকে একটি সিগারেট চেয়েছিলেন। তবে উইট বলেছিলেন, যে তার কাছে সিগারেট নেই, এবং তাড়াতাড়ি ক্যাম্পসাইটে ফিরে যান, যেখানে তিনি ব্রেনারকে বলেছিলেন যে অন্য কেউ সেখানে আছে। দম্পতি পোশাক পরেছিলেন এবং ব্যক্তিগত ক্যাম্পসাইট আরও ভালো ভাবে দেখে নেওয়ার সিদ্ধান্ত নিয়েছিলেন।

সেই দিনটির পরে তারা দুজনে আবার কারের মুখোমুখি হন, যখন তারা তাদের মানচিত্র দেখতে থামেন। ব্রেনার ও উইট অবশেষে একটি নতুন স্থানে ক্যাম্প স্থাপন করেছিলেন। তারা রাতের খাবার গ্রহণ করেন এবং সেক্স করতে শুরু করেছে। কার তাদের ৮২ ফুট দূরে থেকে দেখেছিলেন। তিনি মহিলাদের উপর আটটি গুলি ছুঁড়েছিলেন: ব্রেনারকে বাহু, মুখ, মাথা ও ঘাড়ে পাঁচবার গুলির আঘাত লাগে; উইটকে মাথায় ও পিঠে দুবার গুলি করা হয়েছিল। শেষ গুলি উইটের লিভার নষ্ট করে দেয়। অষ্টম বুলেট লক্ষ্যভ্রষ্ট হয়।

উইট দাঁড়াতে পারছিল না, তাই ব্রেনার তিন মাইল পথ হেঁটে যান এবং তিনি শিপেন্সবার্গ থানায় যাত্রা করতে সক্ষম হলেন। স্টেশনে, ব্রেনার পুলিশকে তাদের সমস্ত বিবরণ দিয়েছিলেন - তবে তিনি পুলিশকে বলেননি যে তারা সমকামী। যখন পুলিশ ঘটনাস্থলে ফিরে আসে, তারা দেখতে পায় যে উইট তার ক্ষতর কারণে মারা গেছেন। ব্রেনার হাসপাতালে থাকাকালীন উইটের মৃত্যুর খবর পান।

তথ্যসূত্র
---------

1. ↑  Pohlman 1999, p. 14
2. ↑  Garvey, Stephen P. (২০০৫)। "Passion's Puzzle": 1679–।
3. ↑  *Out, Volume 4, Issues 1-5*। ১৯৯৫। পৃষ্ঠা 78।
4. ↑  Dragon, Al (২০১২-০৩-০১)। *Avalanche and Gorilla Jim: Appalachian Trail Adventures and Other Tales*। Morgan James Publishing। পৃষ্ঠা 259–। আইএসবিএন 9781614481713। সংগ্রহের তারিখ ১৯ সেপ্টেম্বর ২০১২।
5. ↑  Pohlman 1999, p. 11
6. ↑  Pohlman 1999, p. 176
7. ↑  "Brenner Talks About Her Ordeal"। *The Ithaca Journal*। ১৯৮৯-১১-০১। ২০০৬-০৮-২৮ তারিখে মূল থেকে আর্কাইভ করা। সংগ্রহের তারিখ ২০০৭-০৮-০৪।
8. ↑  Brownworth, Victoria A. (২০১২-০৯-০১)। "Acts of violence: the recent shooting of two lesbians in Texas is a grim indicator of intolerance"। *Curve Magazine*। ২০১৬-০৩-১০ তারিখে মূল থেকে আর্কাইভ করা। সংগ্রহের তারিখ ২০১২-০৯-১৯।
9. ↑  Beidel, Tim (এপ্রিল ৩০, ১৯৯০)। "Gays Rally in Support of Bill Albany Protest Draws 1,000"। *Albany Times Union*। জানুয়ারি ২৫, ২০১৩ তারিখে মূল থেকে আর্কাইভ করা। সংগ্রহের তারিখ ২০১২-০৯-১৯।
10. ↑  Richardson, Laurel; Taylor, Verta A. (১৯৯৭)। *Feminist frontiers IV*। McGraw-Hill। পৃষ্ঠা 423। আইএসবিএন 9780070523791। সংগ্রহের তারিখ ২০১২-০৯-১৯।